**פטריק בבומיאן** (בפרסית: پاتریک بابومیان ; נולד ב-1 ביולי 1979) הוא ספורטאי טבעוני בתחום הכוח, פסיכולוג, בודיבילדר ופעיל לזכויות בעלי חיים. מחזיק בתואר "האיש החזק בגרמניה" ובמספר שיאי עולם בהרמת משקל.

ביוגרפיה
--------

### שנים מוקדמות

בבומיאן נולד באבאדאן, איראן, להורים ארמנים ובגיל 7 היגר עם אימו וסבתו להטנהוף, גרמניה. בבומיאן מייחס את חוסר הביטחון שחווה בתור ילד שגדל בזמן המהפכה האיראנית ומלחמת איראן–עיראק, כסיבה מרכזית לעניין שגילה כבר בגיל 9 באימוני כוח - עניין שגדל לתחביב בנעוריו.

### קריירה והישגים

בבומיאן ניצח באליפות גרמניה לבודיבילדרים צעירים כבר בשנת 1999. לאחר זמן מה, העדיף להתרכז באימוני כוח יותר מאשר בודיבילדינג. מאז 2006 הוא משתתף בתחרויות "האיש החזק" של הפדרציה הבינלאומית לספורטאי כוח.

ב-2010 שבר את שיא הרמת משקל כבד בגרמניה כשהרים 180 ק"ג, ושבר אותו שנית ב-2011 כשהרים 185 ק"ג, במסגרת אליפות העולם בהרמת משקל כבד.

בשנת 2011 בבומיאן השתתף בטורניר אליפות "האיש החזק" בגרמניה ושבר את שיא הרמת חביות בירה בגרמניה, 13 פעמים. במסגרת אותו טורניר ניצח בבומיאן ברוב תחרויות הרמת משקלים כבדים מסוגים שונים והוכרז "האיש החזק ביותר בגרמניה", תואר שמייצג את בבומיאן מאז.

בהמשך ישיר להישגים אלו, בבומיאן הצטיין באליפות אירופה להרמת משקל כבד בשנת 2012. באותה שנה גם שבר שיא עולם נוסף בהרמת חביות בירה במשקל 150.5 ק"ג.

ב-17 ביולי 2012, בבומיאן שבר את שיא גינס העולמי בהרמת משקל של 20 ק"ג בידיים מושטות לזמן הארוך ביותר - דקה ו-26 שניות.

בשנת 2014 בבומיאן קבע שיא עולם וביצע תרגיל חסר תקדים כשהתהלך בעודו מחזיק מוטות משקל של 550 ק"ג מרחק של 10 מטרים. שנה מאוחר יותר, ב-2015 שבר בעצמו את השיא הזה וביצע את אותו התרגיל עם 560 ק"ג.

בבומיאן השתתף בסרט תיעודי גרמני, "קראפטאקט" (הישג), בו סיפר את סיפורו האישי כמתאמן כוח שמנסה לפרוץ את גבולות היכולת האנושית.

### פעילות לזכויות בעלי חיים

בבומיאן בקמפיין של PETA לקידום אורח חיים טבעוני.
ב-2011, לאחר שהחליט לאמץ אורח חיים טבעוני, בבומיאן גויס על ידי ארגון פיטה העולמי לקמפיין לקידום טבעונות.

במספר ראיונות בבומיאן טוען כי "כוח חייב לבנות אותך, לא להרוס אותך. אני יכול להרים משקלים כבדים מאוד, אבל אני לא יכול להסיר את האחריות מהכתפיים שלי. האם אני באמת חייב להרוג כדי לחיות? הכוח שלי לא כרוך בקורבנות. הכוח שלי הוא חמלה."

ב-26 בפברואר 2016, הגיע בבומיאן לישראל להרצות במסגרת הקונגרס הטבעוני השלישי.

תזונה
-----

בבומיאן עבר לתזונה צמחונית בשנת 2005 ועבר לטבעונות ב-2011. בריאיון לאתר HappyCow, סיפר בבומיאן כי הוא ניזון בעיקר מדגנים, קטניות, ומשייק חלבון. הוא מעיד כי המעבר לצמחונות לא היווה שינוי גדול עבורו, ומאז שעבר לטבעונות - הוא מרגיש חזק מאי פעם.

באשר לסיבותיו למעבר לתזונה מהצומח, מעיד בבומיאן שהיה זה מסיבות מוסריות, ובשני צעדים. הראשון, כשהפסיק לאכול בשר משום שלא רצה שבעלי חיים יהרגו עבורו. כשלמד יותר על תעשיות מזון מהחי, הבין שגם בהן ייצור המוצרים כרוך במוות, ולכן החליט לא לצרוך מוצרי חלב וביצים, כצעד שני. הוא מספר כי בששת החודשים הראשונים מאז שעבר לטבעונות כוחו התחזק, להערכתו, בכ-25%.

נתונים אישיים
-------------

* גובה: 1.71 מטר.
* משקל: 125 ק"ג.
* דדליפט: 360 ק"ג.
* סקוואט: 350 ק"ג.
* ספסל: 210 ק"ג.

קישורים חיצוניים
----------------

ויקישיתוף מדיה וקבצים בנושא **פטריק בבומיאן** בוויקישיתוף
* 

* אתר האינטרנט הרשמי של פטריק בבומיאן
* פטריק בבומיאן, ברשת החברתית פייסבוק

* פטריק בבומיאן, סרטונים בערוץ היוטיוב
* ערוץ היוטיוב של פטריק בבומיאן
* "קראפטאקט", במסד הנתונים הקולנועיים IMDb (באנגלית)
* ריאיון עם פטריק בבומיאן לאתר HappyCow
* סרטון תדמית של פטריק בבומיאן, סרטון באתר יוטיוב
* אתר למנויים בלבד דפנה ארד, מה מחפש שרירן גרמני בכנס טבעונים בתל אביב, באתר הארץ, 24 בפברואר 2016
* ראיון בלעדי עם פטריק בבומיאן לאתר טבעוניוז, שנערך בישראל בשנת 2016.

הערות שוליים
------------

1. 1 2  Vegan strongman shoulders 550 kg, Jessica McDiarmid, The Star, 8 Sep 2013
2. ↑  Patrik Baboumian is German Champion Strongman, Body-xtreme, 7 September, 2011
3. ↑  German Strongman Championship - Flash Report, Body-xtreme, 8 September, 2011
4. ↑  Patrik excels in European Powerlifting Championships, great Vegan athletes
5. ↑  Power spectacle in the world record in Beer Barrel lifting, Kraft, 18 August, 2012
6. ↑  Guinness world certificate, 17 July 2012
7. ↑  Vegan Strongman Patrick Baboumian Breaks His Own World Record!, Lena Tachdjian, ClearlyVeg, 23 September, 2015
8. 1 2  Germany’s Strongest Man, Patrik Baboumian Explains Why he’s Vegan, Laura Marie, LauraMarieTv.com, 23 November 2013
9. ↑  אודות המרצים בקונגרס הטבעוני השלישי
10. ↑  Strongman Patrik "Boom Boom" Baboumian – Germany’s Strongest Man, Phil Burgess, Viking Strength, 22 April 2012

|  |  |
| --- | --- |
| בקרת זהויות עריכת הנתון בוויקינתונים | 
* GND: 1080307680
* MusicBrainz: d2a560d7-4490-4066-aa05-d0fdd074861d
* VIAF: 84145067077166630702
* WorldCat: viaf-84145067077166630702

 |